Муниципальное бюджетное общеобразовательное учреждение

«Шаймурзинская основная общеобразовательная школа имени Г.Айги»

Батыревского района Чувашской Республики

|  |  |
| --- | --- |
| Принята на педагогическом советеПротокол № 17 от 30.08. 2016 г. | Утверждена Приказом директора школы№ 60- о от 01.09. 2016 г. |

**Рабочая программа**

**по литературному чтению (чув.) для 1-4 классов**

 Разработали учителя

 начальных классов

 Ершова Наталия Павловна

 Антонова Татьяна Владимировна

Еремеева Вера Петровна

Никитина Валентина Александровна

д.Шаймурзино - 2016 г.

**Литература вулавĕ**

**Ăнлантару çырăвĕ.**

Ку ĕç программине«Тăван чĕлхепе литература вулавĕн тĕслĕх программисем. Чăваш шкулĕн 1-4 класĕсем валли. М. К. Волков, Л. П. Сергеев, Т. В. Артемьева, О. И. Печников, А. Р. Кульева.- Шупашкар, Чăваш Республикин вĕрену институчĕн издательство центре, 2013» программăна тĕпе хурса хатĕрленĕ.

**Программăн тĕп тĕллевĕ:** ачасене илемлĕ сăмаха туйма вĕрентесси, вĕсен вулавçă культурине хăнăхтарасси.

**Задачисем:**

- ачасене урокра ларма, тимлеме, вĕрентекен калаçăвне итлеме хăнăхтармалла;

- литература пуплевне ăнланма, сасăсене, сăмахсене литература чĕлхинчи пек калама вĕрентмелле, ачасен пуплевне пур енлĕн аталантармалла;

- ансат ăнлавсене уçăмлаттармалла, литература терминĕсемпе (хайлав, калав, халăх сăмахлăхĕ, хăвăрткаларăш, çыравçă, тупмалли юмах, юптару, халап, такмак…) паллаштармалла, вĕсемпе усă курма хăнăхтармалла;

- ачасен çыхăнуллă тата сăнарлă шухăшлавĕпе ăсне, асăмлас хевтине аталантармалла;

- тăрăшуллă тата тимлĕ вĕренме, пĕлÿпе пурнăç тĕслĕхĕн çăл куçĕпе – кĕнекепе кăсăкланма хăнăхтармалла.

**Вĕренӳпредмечĕн пĕтĕмĕшле характеристики**

Çак вĕренÿ предметне вăя илме пуçласан ачасем вĕрентекен калаçăвне, пĕр-пĕрне итлеме, ыйтусем çине хуравлама хăнăхаççĕ, кайран литература чĕлхипе калаçма вĕренсе пыраççĕ. Хăш-пĕр ăнлавсемпе, литература терминĕсемпе, тĕрлĕ хайлавсемпе паллашаççĕ, пуплеве пур енлĕ аталантараççĕ. Çак ĕç урокран урока анлăланса пырать.

Литература вулавĕнче паллашакан хайлавсем ачасен ăс-хакăлĕнче таврари тĕнче çинчен пĕлÿсем калăплама пулăшаççĕ: сăнарсем, ăнлавсем, идейăсем урлă. Ачасем хайлав содержанийĕпе паллашнă май сăнарсем тĕнче çине мĕнле куçпа пăхнине, вĕсен шухăш-кăмăлне, ăс-хакăл пахалăхĕсене сăнаса ăса хываççĕ. Вĕсен хăйсен Тăван çĕршыв, тăван тавралăх, этем тата этемлĕх çинчен пуçламăш ăнлавсем çуралса йĕркеленеççĕ.

 Илемлĕ хайлавсене вуласа унти сăнарсен хăтланăшĕсене, кăмăл-туйăм хусканăвĕсене сăнанă-тишкернĕ ачасем çут çанталăкри, çынпа çын, çынпа çут çанталăк хушшинчи хутшăнусене туйма, хаклама, вĕсен илемне курма хăнăхса пыраççĕ, харкам хутшăнăвĕсене килĕшÿллĕрех йĕркелеме хавхаланаççĕ. Çакă ачасем шкул картине кĕрсенех, пĕрремĕш класрах пуçланать.

**Предметăн вĕрентӳ планĕнчи вырăнĕ**

Çирĕплетнĕ вĕренÿ планĕ тăрăх литература вулавне вĕрентме 305 сехет уйăрнă: 1-мĕш класра 33 сехет, эрнере 1 сехет; 2-мĕш класра 85сехет, эрнере 2/3 сехет; 3-мĕш класра 85 сехет, эрнере 2/3 сехет; 4-мĕш класра 52сехет, эрнере1/2 сехет.

**Предмет шалашĕн пахалахлă пĕлтерĕшĕ (ценностные ориентиры)**

«Литература вулавĕ» предмета вĕрентесси чи малтан шкул ачин харкамлăхне, унăн ăславлă пултарулăхне, кăмăл-сипетпе илемлĕх туйăмĕсене аталантарассипе çыхăннă.

Вĕрентÿпе аталантару тата сапăрлав (воспитани) задачисене татса панă чухне илемлĕ сăмахлăхпа пуплевре усă курас мехелпе анлă усă курасси вĕрентекенсемшĕн те, ашшĕ-амăшĕсемшĕн те яланах пĕлтерĕшлĕ ыйтусенчен пĕри пулнă. Хальхи вăхăтра, ачасем сахал вуланă, вĕрентÿ условийĕсем çĕнелсе улшăннă тапхăрта, асăннă ыйту çивĕчлĕхĕ тата ÿссе кайрĕ. Ачасем илемлĕ литературăпа кăсăкланманни, илемлĕ литература хайлавĕсене суйласа илме, йышăнма, вуласа ăнланма, хак пама пĕлменни аслисене хытă пашăрхантарать.

Ачасен вулавçă культурине ăнăçлă хăнăхтарса пырсан вĕсен пурнăçĕнче илемлĕ литература, илемлĕ сăмахлăх витĕмĕ пысăкланса каять. Илемлĕ литература этемĕн кăмăл-туйăмне вăратакан, хускатакан, йĕркелекен хатĕрсенчен пĕри. Вăл ачан шухăш вĕçевне, ăслав пултарулăхне аталантарать, ăс-тăна çивĕчлетет. Вулав, уйрăмах илемлĕ литературăна вулани, этеме харкам тĕллĕнех аталанса пыма май паракан хăватлă хатĕр.

Пуçламăш классенче «литература вулавĕ» предметăн пĕлтерĕшĕ уйрăмах пысăк, мĕншĕн тесен шăпах çак вăхăталла этемĕн ăс-хакăлпа кăмăл-сипет пахалăхĕсем, ĕç-хĕл тĕсĕсем никĕсленеççĕ, психикăн ытти мĕн-пур функцийĕсем çирĕпленсе аталанма пуçлаççĕ.

Нумай вулани, вуланине итлени ачан ăс-тăнне çивĕчлетет. Вăл вĕренÿре кирлĕ ăслайсене ăнăçлăрах алла илсе пырать. Илемлĕ литературăна чуна хывасси ăспа кăна мар, сисĕм-туйăм урлă та пулса пырать. Çавăнпа илемлĕ хайлавсемпе паллаштарни ачан кăмăл-сипет тата илемлĕх туйăмĕсене (тараватлăх, савăнса киленни, тĕлĕнни, сапăрлăх т.ыт.те.) аталантармалли паха услови те пулса тăрать. Илемлĕ сăнара, чĕлхен илемлĕхпе сăнарлăх мелĕсемпе хатĕрĕсене ăнланас тесен мĕн вуланине ăсра курма пултармалла. Çавăнпа литература вулавĕн урокĕсенче ачасен сăнарлă шухăшлавне аталантарассипе çыхăннă ыйтусене ăнкарса татса пама майсем ытларах.

1-мĕш класра «Литература вулавĕ» вĕренÿ предмечĕ кăна мар, вăл ача-пăча аталанăвне тата воспитани ĕçне витĕм кÿрекен хăватлă хатĕр те. Литература çÿпçи кăмăл-туйăмпа ăс-хакăл пахалăхĕсене аталантармалли майсемпе мелсем тĕлĕшĕнчен питĕ пуян. Илемлĕ сăмах, сăнарлă пуплевĕн палăрту хатĕрĕсемпе мелĕсем шкул ачисене культура тĕлĕшĕнчен аталантармалли никĕс. Гражданлăх тата патриотизм воспитанийĕн никĕсĕ те – литературăн паха хайлавĕсене вуланинче.

Вулав урокĕсенче воспитани задачисем анлăнрах, ăнăçлăнрах пурнăçланса пыраççĕ. Ăсĕпе вулавçă хăй мĕн вуланине чĕри витĕр кăларать, лайăххипе япăххине, ыррипе усаллине уйăрма хăнăхать. Ку пахалăхсем пуçламăш классенчех никĕсленсе аталанма пуçламалла. Илемлĕ хайлавсене тимленĕ, ăса хывнă май ача-пăчан кăмăл-сипет, ăс-хакăл тата туйăм опычĕ пуянланса аталанать.

Илемлĕ литература социаллă пурнăçа, çут çанталăка сăнарласа сăнлать. Çавăнпа унăн витĕмĕ те вăйлăрах, çивĕчрех.

**Предметăн пулас результачĕсем**

**Харкамлăх (личностные):**

- ачасем хăйсем вĕренекен пулнине ăнланни, вĕренекенĕн яваплăхне уçăмлани;

- ачасем тăван çĕршыв, тăван халăх, тăван чĕлхе, литература ăнлавсене ăша хывни, хăйсем хăш халăх ывăл-хĕрĕ пулнине ăнланни, вĕсен тăван халăха хисеплес туйăм амаланма пуçлани;

- ачасем таврари пурнăç, этем, çут çанталăк çинчен мĕн пĕлнине анлăлатни, тавракурăмĕ йĕркеленсе пыни;

- харпăр хăй хăтланăвĕсене сăнама-асăрхама, вĕсемшĕн яваплă пулма хăнăхса пыни;

- шкулта, класра, урамра, килте, хăнара хăвна мĕнле тытмаллине, уроксене мĕнле хатĕрленмеллине, ĕç вырăнне хатĕрлемеллине, парта хушшинче мĕнле лармаллине, ĕç хатĕрĕсемпе мĕнле ус= курмаллине, ĕçе тăрăшса, тимлĕ, тирпейлĕ тумаллине ăнланни;

- тимлĕх калăпăшĕ, пахалăхĕ, самантлăх, ятарлă тата ирĕклĕ астăвăмĕ аталанни;

- хайлавсенчи сăнарсен лайăх тата начар енĕсене шута илни;

- пĕчĕккĕн аслисемпе пĕрле ĕçе хăнăхса пымаллине, пурнăçра çак хăнăхусем кирлĕ пулассине ăнланни;

- ĕмĕтленни, вĕренни пурнăçра кирлĕ пулние тавçăрни.

- шкулта вĕренни пĕлÿ пухмалли, аталанмалли, харпăр хăй пурнăçне кăсăклăрах, усăллăрах тума вĕренмелли тĕп мел пулнине ăша хуни;

- ачан кăмăл-сипечĕ çырĕпленсе пыни: ваттисене хисеплемеллине, çынпа ырă пулмаллине, çынсем хушшинче хăвна мĕнле тытмаллине, чĕр чунсене юратмаллине ăнланса илни;

- шухăшлав ăслайĕсем туптанни.

**Предметсен пĕрлĕхлĕ результачĕсем (метапредметные)**

***Пĕлÿлĕх(познавательные):***

- итленĕ е вуланă чух мĕнле лармаллине тата урокра кирлĕ хатĕрсемпе мĕнле усă курмаллине пĕлни;

- таврари япаласене, пулăмсене тĕпчес ăнтăлав аталанни;

- таврари япаласемпе пулăмсем çинчен мĕн пĕлнине системăлани: «Тăван çĕр-шыв» ăнлава уçăмлани. Вăл çуралнă вырăн, тăван ял, тавралăх, хăй пурăнакан республика тата çĕр-шыв (Раççей) пулнине ăнланни, унăн культури, мухтавлă çыннисем çинчен пĕлни; çут çанталăк законĕсем, япаласемпе пулăмсем пĕр-пĕринпе çыхăнса аталаннине курни;

- тавралăх енĕсене, япалан вырăнне кăтартма, тавралăхри вырăнне палăртма пĕлни;

- япаласен пĕрпеклĕхне, уйрăмлăхне, вĕсем мĕнпе уйрăлса тăнине курма, палăртма пултарайни;

- ачан тавракурăмĕ анлăланни: çут çанталăкри пулăмсем, çулталăк вăхăчĕсем, çемье, чĕр чунсем, ачасен пурнăçĕ, ĕçĕ-хĕлĕ çинчен тĕплĕнрех пĕлни, тĕнче курăмĕ йĕркеленсе пыни;

- туйăм культури çивĕчленни: кирлĕ вăхăтра пулăшма, мĕн тумалла, мĕнле тумаллине тавçăра пуçлани;

-пысăк, пĕчĕк, тан услăха курни, логикăллă шайлаштарайни;

- вĕренÿ хатĕрĕсенче кирлĕ материала шыраса тупма пĕлни;

- вĕренÿ хатĕрĕсенче панă символсене, модельсене, схемăсене,паллăсене ăнланни;

***Йĕркелÿ-хаклав(регулятивные):***

- тантăшĕсен тата харпăр хăй ĕçне тищкерейни тата пахалайни;

- тишкерÿ – пĕтĕçтерÿ ĕçне хăнăхни, пĕтĕмĕшлине пайсем çине уйăрма, пайĕсене пĕтĕçтерме пĕлни;

- тĕрĕс курма, япаласен уçлăхри вырăнне палăртма пултарни;

- хăйĕн ĕçне вĕрентекен, юлташĕсем хакланине йышнни;

- вĕрентекен, класпа пĕрле палăртнă задачăна татса памалли тĕрлĕ майсем тупни;

- хăвăн шухăшна ăнлантарса парайни;

- йăнăша курма, пĕр-пĕрне йăнăш тăвасран асăрхаттарма вĕренни;

- ĕç йĕркине, мĕн хыççăн мĕн тумаллине, мĕншĕн ун пек тумаллине тавçăрни;

- ĕçĕн кашни тапхăрне вĕрентекен пулăшнипе хак парса пырайни;

- харпăр хăй ĕçне планлама пĕлни.

***Хутшăну(коммуникативные):***

- шухăша тĕрĕс те уçăмлă, çыхăнуллă каласа пама тăрăшни;

- текстпа ĕçлеме пĕлни, вулани çинчен çыхăнуллă тата уçăмлă каласа пама тăрăшни;

- ачан пуплевĕ, йăнăша курма, пĕр-пĕрне йăнăш тăвасран асăрхаттарма вĕренни;

-пуплев культури аталанни: пĕр-пĕр япала, пулăм, ĕç çинчен çыхăнуллă, кирлĕ сăмахсемпе усă курса каласа пама пултарни; юлташпа, аслисемпе, ваттисемпе мĕн çинчен тата мĕнле сăмахсемпе усă курса калаçмаллине ăнкарни, кампа калаçнă чух, хăçан, мĕнле сăмахсемпе (сывлăх сунни, тав туни, сывпулашни) усă курмаллине тавçăрни;

- çывăх, хирĕçле, пĕр пĕлтерĕшлĕ, нумай пĕлтерĕшлĕ сăмахсен пĕлтерĕшĕсене тĕрĕсрех, тарăнрах ăнланни, вĕсен ретĕнче кирлине суйлайни;

- сăмахсен куçăмлă пĕлтерĕшне ăнланни;

- чăваш чĕлхинче сăмахсен предложенире çирĕп йĕрке пуррине ăнланни, ăна пуплевре тытса пырайни;

- каласа парассин тĕрлĕ тĕсĕсене (калав, сăнлав, уйлав) пĕлни. Вĕсен тытăмĕпе уйрăмлăхĕсене курма, калавăн тĕрлĕ тĕсне йĕркелеме пултарайни;

- калав темине, тĕп шухăшне палăртайни;

- хутшăну пуплевĕ (диалог) тытăмне, унти предложенисен хăй евĕрлĕхне (ытларах тулли мар предложенисем) пĕлни. Диалог шалашĕ пĕр темăна, пĕр тĕп шухăша пăхăнса тăнине ăнланни. Майĕпен хутшăну пуплевне тĕрлĕ пуплев ситуацийĕсенче усă курма пултарни;

- ушкăнпа ĕçлеме пĕлни;

- сăмах йышĕ пуянланни;

- çынсем тĕрлĕрен шухăшлама пултарнине ăнланни.

***Предметăн пайрам (предметные) результачĕсем:***

- илемлĕ хайлавсене йышăнма, итлеме-ăнланма малалла хăнăхса пыни;

- «халăх сăмахлăхĕ», «ача-пăча сăмахлăхĕ» ăнлавсене уçăмлама пĕлни;

- чĕнÿ-йыхрав юррисемпе паллашса вĕсене мĕнле тĕллевпе каланине палăртма пултарни, мĕнле йĕркеленине сăнама пĕлни;

- шутлав сăввисем тахçан авал пулса кайнине ăнланни;

- тупмалли юмахсен хăйевĕрлĕхне, тытăмне сăнама пĕлни;

- илемлĕ хайлав мелĕсене (танлаштару, сăпатлантару) уйăрса илме пĕлни, вĕсене тупмалли юмахсенче тупайни; тупмалли юмахсем хайланă чухне çак мелсемпе усă курма пĕлни;

- «юмах» жанрăн хăйевĕрлĕхне ăнланса илни; юмах логикипе сюжетне сăнама пултарни; юмах тытăмĕн хăш-пĕр вăрттăнлăхĕсене уçăмлама ăнтăлни;

- «илемлĕ литература», «хайлав», «автор» ăнлавсене уçса пама пултарни;

- «калав», «сăвă» ăнлавсене уçăмлайни;

- сăвăласа çырнă хайлавсен тулашĕ, вĕсен хăйевĕрлĕхне сăнаса курма, «рифма», «ритм» ăнлавсене уçăмлама пĕлни;

- сăвăри йĕрке вĕçĕсем сасă тĕлĕшĕнчен пĕр пек янăрани çеç çителĕксĕр, шухăш уçăмлăхĕ те пулмаллине ăнланни;

- калава ансаттăн тишкерме вĕренни;

- сăвăласа çырнă хайлавсене туйма-ăнланма (восприятие) вĕренни;

- автор сăвăсенче тĕрлĕ кăмăл-туйăма палăртнине ăнланни;

- калав мĕн çинчен пулнине ăнланни, калав темине уçăмлама вĕренни;

- калав теми унта мĕн çинчен каланипе çыхăнса тăнине ăнланни;

- илемлĕ хайлавсенчи шÿте ăнланма пĕлни.

**Вĕренӳпредмечĕн шалашĕ**
**Вулав карти.**Мён-ши вãл Тăванçéршыв.Чăваш халăхĕ.Чăваш чĕлхи. Тăван халăхĕн аваллăхĕ, ваттисен сăмахĕсем, калавсем, сăвăсем, статьясем. Хайлав сыпăкĕсем. Пирён çёршыври хуласемпе ялсем. Тãван республика çыннисен ёç-хёлё. «Пирён ял (хула)*»* экскурси.
**Кёркунне**. Кёркуннен тёрлё тапхãрне (Iпуçламãшё, ылтан кёркунне, хура кёркунне). Сынсен ĕçĕ-хĕлĕ. Чёр чунсемпе ÿсен—тãрансен пурнãçéнчи улшãнусене сãнлакан калавсемпе сăвăсем. Çынсем çут çанталăка упрассишĕн тăрăшни, çак ĕçе ачасем те хутшăнни
**Эпир — туслã ачасем**. Ачасен пурнãçёпе ёçé-хёлё, вёсем туслã пулни, пёр-пéрне пулãшни.
**Ёç телей те савãнãç кÿрет**. Ĕç çинчен, тёрлё професси çинчен, ёçён пурнãçри пéлтерёшё, *халãх* пурлăхёшéн тãрãшни, çынна телей кÿни çинчен ‚çырнã калавсемпе сãвãсем.
**Хёлле**. Хёллехи çанталãк. Чёр чунсемпе ÿсен-тãрансен хёллехи пурнãçé. Çёнё çула кётсе илни. «Хёл иртсен» экскурси.
**Чёр чунсем — пирён туссем.** Чёр чунсем çинчен çырнã калавсем, сãвãсем, ваттисен сãмахёсемпе туптарусем (тупмалли юмахсем*).* Чёр чунсене хÿтёлесси, вёсене пулãшасси.
**Халăх сăмахлăхĕ.** Чăваш тата ьтти халăхсен юмахёсем,мифсем, юррисем, ваттисен сăмахёсемпе, туптарусем.
**Тãван кил-йышра**.Пирён несёлсем. Аннесемпе асаннесем, кукамайсемпе аппасем, вёсен ёçё-хёлё, Аннесем çинчен çырнã калавсемпе сãвãсем.
**Килчё ырã çуркунне**. Чёр чунсемпе ÿсен-тãрансен пурнãçéнчи улшãнусем. Пãр кайни. Ачасен вãййи-кулли. Аслисен çурхи ёçёсем.
**Çу уйăхне кĕтĕмĕр**. Çуллахи çут çанталак, уй-хирти тата пахчари ёçсем ‚çинчен çырнă калавсемпе сăвăсем, тёрленчёксем.
**Ÿсен-тãран тéнчи.**Вãрман пурнçё, ÿсен-тăран çинчен çырнã сãвã-юрã, калавсемпе халапсем.

**Вăрçă кĕрленĕ чух.** Тăван çĕр-шывăн аслă вăрçин паттăрĕсем, тыл ĕçченĕсем. Аслă Çĕнтерӳ çинчен калакан хайлавсем.

**Халăхăмăрăн сумлă çыравçисем**. Çеçпĕл Мишши, Митта Ваçлейĕ, П.Хусанкай, Я.Ухсай,И.Я.Яковлев тата ыт. чăваш çыравçасен хайлавĕсем.

**Вырăссен манăçми çыравçисем**. А.Пушкин, Н.Некрасов, С.Есенин, М.Пришвин, Н.Сладков, А.куприн, В.Бианки çырнă хайлавсем.

**Вулав хãнãхãвёсем**.. Тёрёс, ãнланса , кирлĕ интонаципе вуласси. Шухăшпа тĕллеве кура текста хăвăрт е хуллен, сасса хăпартса е хапартмасăр вуласси.
**Текстпа ёçлесси.** Çыхăнуллă пуплеве аталантарасси..Мён вулани çинчен ыйтусене хуравласси, каланине текстри предложенисемпе çирёплетесси. Текста пахаласси, ãна вёрентÿçё ыйтãвёсем е кёнекери ÿкерчёклё план тãрãх аса илсе каласси.
Вуланã. текст тãрãх сãмахлã ÿкерчёксем тãвасси. Пысãках мар калав шалăшне (содержанине) пãтраштармасãр, йёркипе аса илесси.
Кёнекери ÿкерчёксем мёне сãнланине, вёсем калавăн хãш пайне кãтартнине палãртасси, çав вырãна текстра тупасси.
Калава темиçе пая уйãрасси, вёсене ят парасси; вуланã текстãн тёп шухãшне палãртасси (вёрентÿçé пулãшнипе).
Илемлёх мелёсене — танлаштарусене, эпитетсене, метафорãсене (терминсене асãнмасãр)- сãнасси.
Çывãх пёлтерёшлё сãмахсене танлаштарасси, ун пек сãмахсене вёрентÿçé пулãшнипе тупасси. Нумай пёлтерёшлё сãмахсене тёрёс ãнланасси. Вёрентÿçĕ пулшнипе текстра тёрлё пулăма, çынна, çут çанталăка сăнарлăн кăтартакан сãмахсене тупасси, вёсемпе сăмахлă ÿкерчёксем тунã чух усã курасси, тавралăха сãнасси, тантãшсемпе выляни çинчен пёчёк калав хайласси.
Юмаха, калава, сãвва пёр-пёринчен уйãрса илме пёлесси. Сасãллã пуплевён (калаçãвãн) пысãк пёлтерёшлё мелёсене — хãвãртлãха, янравлãха, сасã хулãнãш-çинçéшне, кёвĕлёхне кирлё пек улãштарма вёренесси. Сãмахсенсе тёрёс каласси.

**Вулав кĕнекине чухласси**. Тупмаллипе усă курасси. Хайлав хыççãнхи ыйтусемпе ёçсене пурнãçласси. Кĕнекепе хăйсем тĕллĕн ĕçлесси.

**Класс тулашĕнчи вулав.**

 **Вулав материалĕ.** Кĕçĕн çулхи ачасем валли кăларнă чăваш, вырăс тата ытти халăх çыравçисен кĕнекисем. «Тантăш» хаçатпа «Тетте»журналти материалсем.

**Ача-пăча кĕнекипе ĕçлесси.** Класс тулашĕнчи вулав урокне хатĕрленнĕ май кирлĕ кĕнекене суйласа вулама, тĕрлĕрен пулăшу кĕнекипе. Хаçат-журналпа усă курма пĕлесси.

Планпа усă курса мĕн вуланине кĕскен каласа парасси, вуланă сăнар çинчен çыхăнуллă калав тасси

Кĕнеке мĕн çинченнине унăн хуплаашки. Титул листи, тупмаллипе ӳкерчĕксем. Ум сăмахĕпе юлашкинчен калани тăрăх ăнкарасси. Кирлĕ кĕнекен е хаçат-журналти статьян ятне, унăн авторне кăтартса тĕрĕс çырса илесси. Кăмăла каякан кĕнекене библиотекăран илсе вуласси.

**Литература вулавĕ урокĕсен тематикăллă планĕ 1 класс**

|  |  |  |
| --- | --- | --- |
| **№\№** | **Раздел** | Сехет шучĕ |
| 1 | Шкула каяр-ха вĕренме | 2 |
| 2 | Халăх сăмахлăхĕ | 4 |
| 3 | Юмах юпа тăрринче… | 1 |
| 4 | Вăйă вылятпăр | 2 |
| 5 | Теттесем | 1 |
| 6 | Ачасем çинчен | 2 |
| 7 | Чĕр чунсем çинчен | 3 |
| 8 | Тавралăх – асамлă тĕнче | 1 |
| 9 | Килсе çитрĕ хаваслă хĕл | 3 |
| 10 | Ача – пăча сăмахлăхĕ | 3 |
| 11 | Юмах ятăм, юптартăм | 1 |
| 12 | Пирĕн вăйă-кулă | 1 |
| 13 | Ачасем çинчен | 4 |
| 14 | Чĕрчунсем çинчен | 3 |
| 15 | Тавралăх – асамлă тĕнче | 2 |
|  | Пурĕ | 33 |

**2-мĕш класс. Вĕренӳпе тематика планĕ**

|  |  |  |
| --- | --- | --- |
| № | Раздел ячĕ | Сехетсеншучĕ |
| 1 | Шкула | 3 |
| 2 | Мĕн-ши вăл Тăван çĕр-шыв | 7 |
| 3 | Кĕркунне | 7 |
| 4 | Халăх сăмахлăхĕнчен | 6 |
| 5 | Юмахсем | 8 |
| 6 | Эпир-туслă та хаваслă ачасем | 8 |
| 7 | Хĕл | 6 |
| 8 | Ĕç телей те савăнăç кӳрет | 8 |
| 9 | Тăван кил-йышра | 3 |
| 10 | Килчĕ ырă çуркунне | 8 |
| 11 | Чĕрчунсем – пирĕн туссем | 10 |
| 12 | Ӳсен-тăран тĕнчи | 6 |
| 13 | Çу уйăхне кĕтĕмĕр | 5 |

 **3 – м**ĕ**ш клас**ă**н тематик**ă**лл**ă **в**ĕ**рену план**ĕ

|  |  |  |
| --- | --- | --- |
| **№** | **Раздел ячĕ** | **Сехетсеншучĕ** |
| 1 | Ак çитрĕ сентябрь... | 4 |
| 2 | Чăваш çĕршывĕ | 7 |
| 3 | Кĕркунне | 6 |
| 4 | Халăх сăмахлăхĕ | 11 |
| 5 | Улăп йăхĕнчен эпир, туссем... | 6 |
| 6 | Асамçă хĕл | 9 |
| 7 | Улăп йăхĕнчен эпир, туссем... | 5 |
| 8 | Эпир-сăпайлă ачасем | 16 |
| 9 | Çур хаваслăхĕ | 10 |
| 10 | Кĕрленĕ вăрсă сĕр синче тахсан | 9 |
| 11 | Чĕрчун тĕнчи | 8 |
| 12 | Ытарайми, асран кайми тăван тавралăх | 11 |

**4 –меш класантематикǎллапланĕ**

|  |  |  |
| --- | --- | --- |
| №\№ | Раздел | Кол-во часов |
| 1 | Аван – и, шкул саккийě!.. | 3 сехет |
| 2 | Килсе çитрě тулăх кěр. | 6сехет |
| 3 | Ку вăл – манн Тăван çěршыв. | 6сехет |
| 4 | Пирěн йăла – йěрке. | 4сехет |
| 5 | Шурă юр çусассăн. | 3 сехет |
| 6 | Чăваш халăх сăмахлăхěнчен. | 10сехет |
| 7 | Кусем – манăн туссем. | 6сехет |
| 8 | Ырăпа усал. | 5сехет |
| 9 | Атте – анне пурри – телей тата пуянлăх. | 3сехет |
| 10 | Ÿсен – тăран. | 4сехет |
| 11 | Çуркунне çитсессěн….. | 4сехет |
| 12 | Чěрчунсем – пирěн туссем.  | 6сехет |
| 13 | Вăрçă кěрленě чух. | 3сехет |
| 14 | Çу пуçланчě. | 5сехет |

**Ачасенпěлěвнетěрěслесси**

«5» паллӑ ҫакӑн пек чухне лартмалла:вӗренекеначатулли сӑмахсемпе, ӑнланса, литература чӗлхин тӗпвиҫисенепӑхӑнса, вулавтӗрӗслӗхнеасӑрхасапырсавулатьпулсан;

* + - 1. мӗш ҫурҫултавулавхӑвӑртлӑхӗминугра 80 (ӑшра 95) сӑмахран кая мар;
			2. мӗш ҫурҫулта — минутра 95 (ӑшра110)сӑмахран кая мар;

ача текста палӑртуллӑвуламахаркамтӗллӗнеххатӗр-ленме пӗлет; текстӑн тӗпшухӑшнетивӗҫлӗинтонаципепалӑртсавулать; мӗнвуланинетуллин, кӗскен тата суй- лавлӑн, калавҫӑ сӑпатне улӑштармасӑр тата улӑштарса кала- сапамапултарать, вуланин тӗп шухӑшнехӑйсӑмахӗсемпекаласапарать; текстрисӑнарсене, ӗҫсене, ҫутҫанталӑкасӑнласапаракансӑмахсене, сӑмахмайлашӑвӗсенетупсапамапӗлет; геройсем пурнӑҫлакан ӗҫ-хӗлекӑмӑл-сипеттӗлӗшӗнченхакпама, калавриӗҫсен йӗркине палӑртма, автор ҫинченкаласапамапултарать; автор геройсемҫинемӗнлекуҫпа пӑхнине, литература терминӗсен (танлашта- риу, эпитет, метафора, гипербола, метоними, ирони) пӗлтерӗшӗсенечухлать; пӑхмасӑркаламаллисӑвваҫирӗппӗлет, ӑна тӗрӗс те палӑртуллӑ, тивӗҫлӗинтонаципе, логи­ка чарӑнӑвӗсемпепусӑмӗсемтусакаласапарать.

«4» паллӑ ҫакӑн пек чухне лартмалла:вӗренекеначаӑнланса, туллисӑмахӑн, пӗлтерӗшпешухӑшативӗҫлӗин­тонаципетӗрӗсвулатьпулсан;

* + - * 1. мӗш ҫурҫултавулавхӑвӑртлӑхӗ 70 сӑмахран кая мар;
				2. мӗш ҫурҫулта - 85 сӑмахран кая мар; ачавуланӑ чухне 1-3йӑнӑштӑвать, вуланинтӗпшухӑшнехӑйтӗллӗнехпалӑртать, анчахкаласапанӑ чухне пуплевйӑнӑшӗсемтӑвать, вӗсене вӗрентӱҫӗ пулӑшнипетӱрлетет; текста туллин, кӗскен, суйлавлӑн, калавҫӑ сӑпатне улӑш- тармасӑр тата улӑштарсакаласапанӑ чухне пысӑкахмарйӑнӑшсемтӑвать; литература теорийӗнансатӑнлавӗсене (эпитет, метафора т.ыт.те) пӗтӗмӗшлеӑнкарать; сӑввапӑхмасӑркаласапамапӗлет, анчах1—2 йӑнӑш тӑвать, вӗсе­не хӑех тӱрлетет.

«3» паллӑ ҫакӑн пек чухне лартмалла:вӗренекеначамӗнвуланинехӑйтӗллӗнехӑнланаймастьпулсан;

мӗш ҫурҫултасассаулӑштармасӑр, туллисӑмахӑн (хӑш- пӗрсӑмахсеневакласа) минутра 65 сӑмахран кая марвулать;

мӗш ҫурҫултасӑмахсеневакламасӑрминутра 80 сӑмахран кая мар, 4—6 йӑнӑштусавулать; вуланиҫинченвӗрентӱҫӗпулӑшнипеҫеҫкӗскенкаласапарайрать; сӑввапӑхмасӑркаласапамапӗлет, анчах йӑнӑшсем тӑвать, вӗсене вӗрентӱҫӗ пулӑшнипе ҫеҫ тӱрлетет:

«2» паллӑ ҫакӑн пек чухне лартмалла:вӗренекенача 1-мӗш ҫурҫултасӑмахсеневакласа (хӑш-пӗрисенетуллисӑмахӑн), такӑна-такӑна, йӑнӑшсемтуса, минутра 60 сӑмах таран вулать; 2-мӗш ҫурҫулта та туллисӑмахӑнвулаймасть, 6 йӑнӑшранытларахтӑвать, минутра 70 сӑмах таран ву­лать; ача текста пӑтраштарса, ҫыхӑнусӑркаласапарать, пуплевйӑнӑшӗсемчылайтӑвать, пулӑшмасӑр план тума, вуланинтӗпшухӑшнеуҫсакаласапамапӗлеймест; сӑввӑнпысӑкпайнепӑхмасӑркаласапараймасть.

«1» паллӑ ҫакӑн пек чухне лартмалла:вӗренекеначасӑмахсенесыпӑкласавулать, мӗнвуланинеӑнланаймасть, сӑввапӑхмасӑр калама пачахпӗлместпулсан.

Литература вулавнепахаланӑ чухне сасӑпа, ӑшраву­ланине, ыйтусенееплереххуравланине шута илмелле. Хакламалливулавтексчӗнкалӑпӑшӗ: II класра — вӗренӱкӗнекинчи страницӑн 1/4пайӗ, IIIкласра — 1/3пайӗ, IV класра — 1/2 пайӗ. Вӑле'купаллӑнамӗншӗнлартнинеӑнлан-тармалла, ачасенетӗрӗс те ӑнкарсавулама, текста тулашӗ- пе ӑшлӑхӗ тӗлӗшӗнчентарӑнрахсӱтсеявсапахаламахавха- лантармалла.

Литература вулавневӗрентӱҫулӗнчеикӗхутченпӗтӗмӗшлетӗрӗслесехаклаҫҫӗ: 1-мӗш ҫурҫул вӗҫӗнче тата 2-мӗш ҫурҫул (вӗренӱ ҫулӗ) вӗҫленес умён.

 **Класс тулашенчивулаваслайесемпеханахавесенетереслесехакласси**

Вӗренекенсен класс тулашӗнчивулавпахалӑхнетӗрӗслесехакланӑ чухне тӗп вырӑнта вулавҫӑн ӑслав ӑслайӗсемпехӑнӑхӑвӗсене шута илмелле. Ҫавшутра: ача- пӑчакӗнекисене пӗлни, вӗсенехӑйтӗллӗнехсуйласаилмепултарни, кӗнекеневӗҫнеҫитичченехвуласатухни, ӑнлансавулани, вуланиҫинченҫыхӑнуллӑнкаласа пани, кӗнекери ӱкерчӗксем текст ӑшлӑхӗнхӑшсамантнесӑнланинеӑнкарни.

Паллӑнаачаэрнеремӗнчухлӗвуланине шута илселартаҫҫӗ. Вулавнормиҫакӑн пек: II класра — 1-мӗш ҫурҫ­улта1,5—3 страница, 2-мӗш ҫурҫулта 5—10 страница, III класра — 1-мӗш ҫурҫулта10—12 страница, 2-мӗш ҫурҫулта 20—25 страница, IV класра — 1-мӗш ҫурҫулта 20—25 стра­ница, 2-мӗш ҫурҫулта 30—35 страница.

Класс тулашӗнчи вулавшӑн вӗренӱ чӗрӗкӗсенчи тата пӗтӗмӗшле паллӑна уйрӑммӑн лартмаҫҫӗ, ӑна литература вулавнехакланӑ чухне шута илмелле.

**Усāкурмаллихатĕрсем.**

1.Тăван чĕлхепе литература вулавĕн тĕслĕх программисем. Чăваш шкулĕн 1-4 класĕсем валли. М. К. Волков, Л. П. Сергеев, Т. В. Артемьева, О. И. Печников, А. Р. Кульева.- Шупашкар, Чăваш Республикин вĕрену институчĕн издательство центре, 2013»

2. Пуçламăш шкулта литература вулавне йĕркелесси :меслетлĕх кăтартăвĕсем / Т.В. Артемьева, А.Р.Кульева, О.И.Печников. – Ш. : 2007.

3.Артемьева Т.В., Печников О.И. Пĕчĕкçĕ пĕрчĕ: Литература вулавĕ. 1-мĕш класс валли / Т.В.Артемьева, О.И.Печников. - Щупашкар: Чăвашкĕнекеизд-ви, 2008,-

4.Артемьева Т.В. Пĕчĕкçĕ пĕрчĕ: литература вулавĕ учебникпа ĕçлемелли ĕç тетрачĕ/ Т. В. Артемьева, О. И. Печников.- Шупашкар: Чăвашкĕнеке издательстви, 2011.-

5.Артемьева Т. В. Литература вулавĕн урокĕсем. 1-мĕш класс: меслет сĕнĕвĕсем/ Т. В. Артемьева, О. И. Печников.- Шупашкар:Чăваш Республикин вĕренӳ институчĕн издательство центрĕ, 2009.- 127 с.- ISBN 978-5-903218-29-5

6.Артемьева Т. В. Пĕчĕккисен кĕнеки: Хрестомати./ Т. В. Артемьева,Г. Ф. Трофимов пухса хатĕрленĕ.- 2 –мĕш кăларăм, хушсаçенетнĕ.- Шупашкар:Чăваш кĕнеке издательстви, 2006.- 319 с.- ISBN5-7670-1459-0

7.Артемьева Т.В. Литература вулавĕ: Ешĕл калча. 2- мĕш класс валли / Т.В.Артемьева, О.И.Печников.- Шупашкар: Чăваш кĕнеке изд-ви, 2009. – 223 с. ISBN 978-5-7670-1658-7

8. Кульева А.Р. Ылтᾰн шевле: хушма вулав кĕнеки. 2-мĕш класс валли/ А.Р.Кульева, О.Г.Кульев – Шупашкар: Чăваш кĕнеке изд-ви, 2013. – 143 с. .

9. Артемьева Т. В. Литература вулавĕн урокĕсем. 2-мĕш класс: меслет сĕнĕвĕсем/ Т. В. Артемьева, О. И. Печников.- Шупашкар: Чăваш Республикин вĕренӳ институчĕн издательство центрĕ, 2009.- 127 с.-

10.«Литература вулавĕ: Ешĕл калча»(2-меш класс )учебникпа еслемелли Ĕç тетраче/Артемьева Т.В., Печников О.И.-Шупашкар:Чăваш кенеке изд-ви ,2011.-63с.:

11. Т.В. Артемьева, О.И. Печников Литература вулаве (Ылтан пучах): 3 класс. – Шупашкар: Чăваш кенеке изд-ви.2010.

12. З.Н.Портнова. Ю.Д.Сергеев. **Хẽлхем:** хушма вулав кẽнеки. 3 класс. Чǎваш кẽнеке издательстви. 2002ç.

13. Литература вулавě» Т.В.Артемьева, О.И. Печников, Пучах çумне пучах, 4 – мěш класс, Шупашкар, Чăваш кěнеке издательстви, 2011.

14. «Мерчен» А.Р.Кульева, О.Г. Кульев, Хушма вулав кěнеки, 4 -мěш класс валли, Шупашкар, Чăваш кěнеке издательстви, 2004

**Вĕрентӳ техника хатĕрĕсем**

1.Компьютер

2.Проектор

3.Экран

4. Принтер